สังคมข่าวหุ้น
*... ดัชนีตลาดหุ้นไทยปิดที่ระดับ 1,526.30 จุด ลดลง 6.47 จุด มูลค่าการซื้อขาย 61,837.84 ล้านบาท ติดตามงบของบริษัทจดทะเบียนที่จะทยอยประกาศออกมาภายในสัปดาห์นี้ รวมถึงการวินิจฉัยของศาลรัฐธรรมนูญกรณีกู้เงินของพรรคอนาคตใหม่วันที่ 21 ก.พ. ...
16 ก.พ. 2563

สโนว์แมน
*… ดัชนีตลาดหุ้นไทยปิดที่ระดับ 1,526.30 จุด ลดลง 6.47 จุด มูลค่าการซื้อขาย 61,837.84 ล้านบาท ติดตามงบของบริษัทจดทะเบียนที่จะทยอยประกาศออกมาภายในสัปดาห์นี้ รวมถึงการวินิจฉัยของศาลรัฐธรรมนูญกรณีกู้เงินของพรรคอนาคตใหม่วันที่ 21 ก.พ. …
*… ผลการดำเนินงานที่น่าประทับใจ TASCO โชว์ปี 62 ฟันกำไรสุทธิ 3,123 ล้านบาท พุ่งกระฉูด 453% หลังมีกำไรจากอัตราแลกเปลี่ยน รวมถึงบริษัทย่อยได้รับค่าสินไหมทดแทนจากเหตุการณ์เพลิงไหม้ จำนวน 593 ล้านบาท จากบริษัทประกันภัย พร้อมไฟเขียวจ่ายปันผล 1.10 บาท ขึ้นเครื่องหมาย XD วันที่ 28 ก.พ.นี้ ฟาก GGC อวดปี 62 พลิกมีกำไรสุทธิ 94 ล้านบาท พุ่ง 108% หลังบุ๊กรายการพิเศษ 110 ล้านบาท จากเหตุการณ์วัตถุดิบคงคลังขาดหาย และจ่ายปันผลอีก 0.20 บาท จ่อขึ้นเครื่องหมาย XD วันที่ 27 ก.พ.นี้ ขณะที่ BTS โชว์งบไตรมาส 3 ปี 2562/2563 โกยกำไรสุทธิ 2,460 ล้านบาท เติบโตสนั่น 106.90% หนุนงวด 9 เดือนแรก ฟันกำไรสุทธิ 4,631 ล้านบาท เพิ่มขึ้น 106.20% หลังผลงานธุรกิจระบบขนส่งมวลชนและธุรกิจสื่อโฆษณาดีขึ้น พร้อมบุ๊กส่วนแบ่งกำไรสุทธิจากเงินลงทุนใน “ยู ซิตี้” เพิ่มขึ้น …
*… ราคาหุ้น IVL เมื่อวันที่ 14 ก.พ. 2563 ปรับลดลง 4.80% คาดกองทุนต่าง ๆ ที่มีข้อจำกัดเรื่องการลงทุนด้านธรรมาภิบาล จึงจำเป็นต้องเทขายหุ้นออกมา หลังยูเอ็นเอชอาร์ซีขึ้นบัญชีดำ 112 บริษัท ซึ่งมี Avgol บริษัทย่อยของ IVL เป็นหนึ่งในบริษัทที่ถูกขึ้นบัญชีดำ 112 บริษัทที่ทำธุรกิจเกี่ยวพันกับที่ตั้งถิ่นฐานผิดกฎหมายในเขตเวสต์แบงก์ และยังจะส่งผลให้นักลงทุนรายย่อยอาจจะเกิดความตื่นตระหนกจนมีการเทขายหุ้นออกมาเช่นเดียวกัน แม้ IVL แจงเตรียมย้ายโรงงานผลิตของ Avgol ในอิสราเอล เสร็จในปี 2563 ก็ยังไม่สามารถยับยั้งให้ราคาหุ้นไหลลงได้ …
*… สัปดาห์นี้มีหุ้นที่จะขึ้นเครื่องหมาย XD จำนวน 3 บริษัท มี RAM จะขึ้น XD วันพรุ่งนี้ (18 ก.พ.) จ่ายปันผล 0.90 บาท คิดเป็นดิวิเดนด์ ยีลด์ ราว 0.60% จากราคาหุ้นล่าสุดที่ 149.50 บาท ขณะที่ ADVANC มีกำหนดขึ้น XD วันที่ 19 ก.พ. จ่ายปันผล 3.56 บาท คิดเป็นดิวิเดนด์ ยีลด์ ราว 1.74% จากราคาหุ้นล่าสุดที่ 204 บาท และ MC ขึ้นเครื่องหมาย XD วันที่ 20 ก.พ. จ่ายปันผล 0.35 บาท คิดเป็นดิวิเดนด์ ยีลด์ ราว 2.99% จากราคาหุ้นล่าสุดที่ 11.70 บาท …
*… AIT ราคาหุ้นเพิ่มขึ้น 6.04% จัดเป็นหุ้นกลุ่มปันผลที่สร้างผลตอบแทนที่ดีให้แก่ผู้ถือหุ้นอย่างสม่ำเสมอ ล่าสุดงบปี 2562 มีกำไรสุทธิอยู่ที่ 392 ล้านบาท เพิ่มขึ้น 65.60% ทำให้บอร์ดอนุมัติจ่ายเงินปันผล 1.40 บาท/หุ้น ซึ่งเมื่อรวมกับเงินปันผลระหว่างกาลในอัตรา 0.50 บาท/หุ้น ทำให้ในปี 2562 มีการจ่ายเงินปันผล 1.90 บาท/หุ้น โดยกำหนดขึ้นเครื่องหมาย XD วันที่ 21 เม.ย. 2563 และกำหนดจ่ายเงินปันผลให้แก่ผู้ถือหุ้นในวันที่ 7 พ.ค. 2563 นี้ หากคิดเป็นดิวิเดนด์ ยีลด์ ราว 7.25% จากราคาหุ้นล่าสุดที่ 19.30 บาท ถือว่าน่าสนใจ …
*… UNIQ แจ้งขายหุ้นกู้ 3,000 ล้านบาทเกลี้ยง ปลื้มนักลงทุนมั่นใจ ชี้ผลตอบแทนน่าพอใจ ในภาวะที่อัตราดอกเบี้ยต่ำ โดยเงินที่ได้พร้อมใช้ตามวัตถุประสงค์ เดินหน้าโครงการก่อสร้างระบบรถไฟชานเมืองสายสีแดง และโครงการอื่น ๆ ต่อเนื่อง …
*… “เซ็นทรัล รีเทล” หรือ CRC เตรียมเข้าเทรด SET วันแรก 20 ก.พ.นี้ ด้วยจำนวนหุ้นไอพีโอไม่เกิน 1,691 ล้านหุ้น ราคา 42 บาทต่อหุ้น คิดเป็นมูลค่าระดมทุน 78,124 ล้านบาท จัดเป็นหุ้นไอพีโอที่มีมูลค่าระดมทุนสูงสุดของตลาดหุ้นไทย และเป็นการเสนอขายหุ้นไอพีโอในกลุ่มธุรกิจค้าปลีกที่มีมูลค่าสูงสุดทั่วโลก นับตั้งแต่ปี 2550 พร้อมคาดเข้าดัชนี SET50 ด้วยเกณฑ์  Fast-track ภายใน 3 วันทำการนับจากวันเข้าเทรด …
*… ตลาดหลักทรัพย์ฯ ให้ CHAYO ติด Cash Balance ช่วงวันที่ 17 ก.พ.-27 มี.ค. 2563 เป็นการเตือนนักลงทุน จากราคาหุ้นที่ปรับตัวเพิ่มขึ้นร้อนแรง เพื่อให้นักลงทุนมีความระมัดระวังในการเข้าการลงทุน …
*… ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์ และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 96 Mhz …
*… พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.